stanford-oval/wikipedia huggingface dataset:
The Whispers
Jäsenet > Entiset jäsenet

Marcus Hutson (1964–1992)
Gordy Harmon (1964–1973)
Nicholas Caldwell (1964–2016)
Victor Bruun

Victor August Bruun (24. tammikuuta 1880 Forssa – 30. toukokuuta 1953 Vaasa) oli suomalainen insinööri ja yritysjohtaja.
Bruunin vanhemmat olivat siviili-insinööri, kunnallisneuvos Christian Fredrik Bruun ja Alexandrine Bergenheim. Hänen puolisonsa vuodesta 1906 oli Hjördis Schauman, kauppaneuvos Axel Schaumanin tytär. Bruun tuli ylioppilaaksi 1900 ja valmistui diplomi-insinööriksi 1906 Berliinissä. Hän oli Sandman & c:o -koneliikkeen palveluksessa Tampereella vuodesta 1907, Vaasan höyryleipomon toimitusjohtaja vuodesta 1911, Kaukaan Paperitehtaan isännöitsijä 1914–1921 ja Vaasan Höyrymylly Oy:n johtokunnan puheenjohtaja 1926–1953. Hänellä oli myös useita luottamustehtäviä, kuten toimiminen Britannian varakonsulina 1926–1944.
Dick Cheney

| Dick Cheney |
| --- | --- |
 Virallinen muotokuva vuodelta 2003.
Yhdysvaltain 46. varapresidentti
 20. tammikuuta 2001 – 20. tammikuuta 2009  
Presidentti:  George W. Bush
Edeltäjä:  Al Gore
Seuraaja:  Joe Biden
Yhdysvaltain 17. puolustusministeri
 21. maaliskuuta 1989 – 20. tammikuuta 1993  
Presidentti:  George H. W. Bush
Edeltäjä:  Frank Carlucci
Seuraaja:  Les Aspin
Yhdysvaltain 15. edustajainhuoneen vähemmistön whip
 3. tammikuuta 1989 – 20. maaliskuuta 1989  
Johtaja:  Robert H. Michel
Edeltäjä:  Trent Lott
Seuraaja:  Newt Gingrich
Yhdysvaltain edustajainhuoneen jäsen Wyomingin vaalipiiristä
 3. tammikuuta 1979 – 20. maaliskuuta 1989  
Edeltäjä:  Teno Roncalio
Seuraaja:  Craig L. Thomas
Valkoisen talon kansliapäällikkö
 21. marraskuuta 1975 – 20. tammikuuta 1977  
Presidentti:  Gerald Ford
Edeltäjä:  Donald Rumsfeld
Seuraaja:  Hamilton Jordan
Henkilötiedot
Syntynyt: 30. tammikuuta 1941 (ikä 83) Lincoln, Nebraska, Yhdysvallat
Ammatti:  poliitikko liikemies
Puoliso:  Lynne Vincent (vih. 1964)
Tiedot
Puolue:  Republikaanit
Uskonto:  metodisti
 Nimikirjoitus
Richard Bruce ”Dick” Cheney ([ˈtʃeɪni], s. 30. tammikuuta 1941 Lincoln, Nebraska, Yhdysvallat) on yhdysvaltalainen republikaanipoliitikko ja liikemies, joka toimi Yhdysvaltain varapresidenttinä vuosina 2001–2009. Häntä on pidetty Yhdysvaltain historian vaikutusvaltaisimpana varapresidenttinä.
Cheneyn poliittinen ura alkoi kongressiedustaja William A. Steigerin avustajana. Tämän jälkeen Cheney aloitti työt Valkoisessa talossa Nixonin ja Fordin hallinnoissa. Fordin hallinnossa hän toimi Valkoisen talon kansliapäällikkönä. Cheney valittiin edustajainhuoneen jäseneksi koko Wyomingin kattavasta vaalipiiristä vuonna 1978. Tässä tehtävässä hän toimi 1989 asti, jolloin hänet valittiin Yhdysvaltain puolustusministeriksi. Vuonna 1993 Cheney jätti ministerin tehtävät. Hän siirtyi öljy-yhtiö Halliburtonin toimitusjohtajaksi 1995 ja toimi tässä tehtävässä vuoteen 2000 asti.
Cheney valittiin presidenttiehdokas George W. Bushin varapresidenttiehdokkaaksi heinäkuussa 2000. Bushin voitettua Yhdysvaltain presidentinvaalit 2000 Cheneystä tuli varapresidentti. Bush ja Cheney voittivat myös vuoden 2004 presidentinvaalit.
Varhainen elämä

Cheney syntyi Nebraskan Lincolnissa ja varttuui pääosin Sumnerissa, Nebraskassa ja Casperissa, Wyomingissa. Hänen isänsä työskenteli Yhdysvaltain maatalousministeriön palveluksessa. Nuoruudessaan Cheney pidätettiin kaksi kertaa rattijuopumuksesta.lähde? Vuonna 1964 hän nai lukiorakkautensa Lynne Vincentin, jonka tapasi jo 14-vuotiaana.
Cheney aloitti yliopisto-opintonsa Yalen yliopistossa, mutta keskeytti ne huonon opintomenestyksen vuoksi. Myöhemmin hän suoritti alemman ja ylemmän korkeakoulututkinnon Wyomingin yliopistossa ja aloitti tohtorinopinnot Madison-Wisconsinin yliopistossa suorittamatta niitä kuitenkaan loppuun. Hän ei palvellut Vietnamin sodassa, vaan sai viisi kertaa lykkäystä,lähde? viimeisen kerran ensimmäisen tyttärensä Elizabethin syntyessä 1966. Toinen tytär Mary syntyi 1969.
Poliittinen ura

Cheneyn poliittinen ura alkoi 1969 Richard Nixonin hallinnon avustajana. Presidentti Gerald Fordin aikana Cheneysta tuli presidentin avustaja. Vuonna 1978 hänet valittiin edustajainhuoneeseen Wyomingista. Hänet valittiin uudelleen viisi kertaa, ja hän oli kongressiedustajana vuoteen 1989. Cheney vastusti muun muassa Etelä-Afrikan boikotoimista sen harjoittaman apartheid-politiikan vuoksi, koska hänen mielestään yksipuoliset boikotit eivät toimi.
Cheneyn toimi presidentti George H. W. Bushin puolustusministerinä 1989–1993. Hän johti Panaman miehitystä ja vuoden 1991 Persianlahden sotaa.
Kun Bill Clinton tuli presidentiksi 1993, Cheney palasi liike-elämään. Hän toimi vuosina 1995–2000 Halliburtonin toimitusjohtajana ja johtokunnan puheenjohtajana. Halliburton lobbasi voimakkaasti Iranin ja Libyan boikottien lopettamiseksi. Cheneyn öljyosakkeiden arvoksi arvioidaan 30–100 miljoonaa, joista suuri osa on Halliburtonia. Varapresidentiksi tullessaan hän asetti osakkeensa säätiön haltuun kahdeksaa miljoonaa dollaria lukuun ottamatta.
Poliittinen ura > Varapresidenttiys

Keväällä 2000 George W. Bush pyysi Cheneyä varapresidenttiehdokkaakseen. Cheney johti energiatyöryhmää, NEPDG:ä, jonka tarkoitus oli luoda Bushin hallinnolla energiastrategia. Cheney oli yksi vahvimmista kidutuksen sallimisen ajajista terrorismin vastaisessa sodassa.
29. kesäkuuta 2002 hänestä tuli toinen vastaava Yhdysvaltain presidentti perustuslain 25. lisäyksen nojalla hiukan yli kahdeksi tunniksi, kun presidentti Bush oli suoliston tähystyksessä.
Cheneyn kansliapäällikkö Lewis Libby tuomittiin kesäkuussa 2007 vankeuteen niin sanotussa CIA-vuotojutussa ja erosi.
Cheney ei pyrkinyt Bushin kauden jälkeen presidentiksi, toisin kuin useat muut varapresidentit.
Varapresidenttiyden jälkeen

Bushin kauden jälkeen Cheneysta tuli yksi näkyvimmistä republikaanipuolueen oikeiston edustajista ja Obaman hallinnon arvostelija.
Vuonna 2011 Cheney julkaisi muistelmansa In My Time.
Syyskuun 2024 Cheney ilmoitti, että aikoo äänestää demokraattien ehdokas Kamala Harrisia marraskuun presidentinvaaleissa. Tytär Liz oli aiemmin puhunut tästä ja kertonut itsekin aikovansa äänestää Harrisia.
Yksityiselämä

Cheney on yhdistyneen metodistikirkon jäsen. Hän oli ensimmäinen metodistinen varapresidentti joka työskenteli metodistipresidentille.
Hänen vaimonsa Lynne Cheney toimi National Endowment for the Humanitiesin puhemiehenä vuodesta 1986- vuoteen 1993. Pariskunnalla on kaksi tytärtä, Elizabeth "Liz" Cheney ja Mary Cheney sekä seitsemän lapsenlasta. Liz valittiin Yhdysvaltain edustajainhuoneeseen 2016 ja toimii tällä erää (2021) edustajainhuoneen republikaanien puheenjohtajana.
Yksityiselämä > Terveys

Cheney on entinen ketjupolttaja ja saanut neljä sydänkohtausta, käynyt läpi useita sydänleikkauksia sekä sairastaa ateroskleroosia. Hänelle tehtiin sydämensiirto maaliskuussa 2012, 71 vuoden iässä.
Yksityiselämä > Metsästysonnettomuus

11. helmikuuta 2006 Cheney ampui vahingossa haulikolla 78-vuotiasta teksasilaista lakimiestä Harry Whittingtonia metsästysmatkalla Texasissa. Whittington toipui onnettomuudesta hyvin.
Kuvia

Presidentti Nixon kättelee Cheneytä. Taustalla Donald Rumsfeld. (1970)
Valkoisen talon kansliapäällikkö Donald Rumsfeld tapaa presidentti Gerald Fordin ja apulaiskansliapäällikkö Cheneyn (1975)
Presidentti Ronald Reagan ja Cheney (1983)
Presidentti George H. W. Bush ja Cheney (1991)
Presidentti George H. W. Bush, Robert Gates, Colin Powell ja Cheney keskustelevat operaatio Desert Shieldistä. (1991)
Puolustusministeri Cheney pitää tiedotustilaisuutta Persianlahden sodasta. Taustalla Colin Powell, Norman Schwarzkopf ja Paul Wolfowitz. (1991)
Varapresidentti Cheney näkee terrori-iskun televisiosta syyskuun 11. päivänä 2001.
Donald Rumsfeld, presidentti Bush ja Cheney (2006)
Cheney ja Sultan ibn Abdilaziz (2007)
(2011)
Aiheesta muualla

Kuvia tai muita tiedostoja aiheesta Dick Cheney Wikimedia Commonsissa
Cheney Irakissa vuonna 2008.
Cheneyn tytär Liz istui edustajainhuoneessa vuosina 2017–2023.
Bill Haley & His Comets

Yhtye esiintymässä noin vuonna 1954.
Bill Haley & His Comets oli vuonna 1952 perustettu yhdysvaltalainen rock and roll -yhtye. Yhtye toimi aina keulahahmonsa Bill Haleyn kuolemaan saakka vuoteen 1981. Yhtye teki läpimurtonsa vuonna 1954, kun yhtye julkaisi singlen ”Rock Around the Clock”. Siitä tuli suosittu kappale, joka on samalla rock and roll -historian ensimmäisiä kappaleita. Muita tunnettuja kappaleita ovat mm. ”Crazy Man Crazy”, ”See You Later Alligator” sekä ”Shake, Rattle and Roll”.
Alkuperäiset jäsenet

Bill Haley
Marshall Lytle
Johnny Grande
Billy Williamson
Euroopan kiertue

Bill Haley & His Cometsin ensimmäinen Euroopan kiertue alkoi 5. helmikuuta 1957 Englannista. Yhtye konsertoi myös Länsi-Saksassa ja Espanjassa. Sen nuoret ihailijat aiheuttivat konserttipaikoilla hulinointia ja kaaosta. Espanjassa viranomaiset peruuttivat kiertueen jo ensimmäisen konsertin jälkeen.
Diskografia > Studioalbumit

Rock 'n' Roll Stage Show (1956)
Rockin' the Oldies (1957)
Rockin' Around the World (1958)
Bill Haley's Chicks (1959)
Strictly Instrumental (1959)
Bill Haley and His Comets (1960)
Haley's Juke Box (1960)
Twist (1961)
Bikini Twist (1961)
Twist Vol. 2 (1962)
Twist en Mexico (1962)
Madison (1963)
Carnaval de Ritmos Modernos (1963)
Rock Around the Clock King (1964)
Surf Surf Surf (1964)
Whisky a Go-Go (1966)
Bill Haley a Go-Go (1966)
Biggest Hits (1968)
Rock Around the Country (1971)
Just Rock 'n' Roll Music (1973)
R-O-C-K (1976)
Golden Country Origins (1978)
Everyone Can Rock and Roll (1979)
Diskografia > Livealbumit

Twistin' Knights at the Roundtable (1962)
On Stage Vol. 1: Rock Around the Clock (1968)
On Stage Vol. 2: Rock the Joint (1968)
Bill Haley's Scrapbook (1970)
Live in London '74 (1974)
Bill Haley & His Cometsin 78 rpm single "Shake, Rattle And Roll"
Jaroslav Hašek

| Jaroslav Hašek |
| --- | --- |
 Jaroslav Hašek. Kuva:Václav Donát, noin 1904–1908.
Henkilötiedot
Syntynyt: 30. huhtikuuta 1883 Praha, Itävalta-Unkari
Kuollut: 3. tammikuuta 1923 (39 vuotta) Lipnice nad Sázavou, Tšekkoslovakia
Kirjailija
 Nimikirjoitus
Aiheesta muualla
Löydä lisää kirjailijoitaKirjallisuuden teemasivulta
Jaroslav Hašek (30. huhtikuuta 1883 Praha, Itävalta-Unkari – 3. tammikuuta 1923 Lipnice nad Sázavou, Tšekkoslovakia) oli tšekkiläinen humoristi ja satiirikko, joka tuli tunnetuksi maailmanlaajuista suosiota saavuttaneesta satiirisesta romaanistaan Kunnon sotamies Švejkin seikkailut maailmansodassa. Kirja kertoo sotamies Švejkin farssinomaisista seikkailuista ensimmäisessä maailmansodassa. Hašek ehti kuolla ennen romaanin valmistumista, mutta keskeneräinen kirja käännettiin yli kuudellekymmenelle kielelle ja siitä tuli välittömästi menestys. Pääteoksensa lisäksi Hašek ehti kirjoittaa noin 1 500 lyhyttä novellia. Luonteeltaan Hašek tunnettiin boheemina ja hauskana. Hän kuoli vain 39-vuotiaana tuberkuloosiin.
Muita teoksia

Hašekilta on käännetty suomeksi myös post mortem vuonna 1949 ilmestynyt novellikokoelma Škola humoru, suomeksi Huumorin koulu, joka sisältää nimellisesti kaksitoista oppituntia johdantoineen ja tekijän esipuheineen. Sen on suomentanut Aira Sinervo ja kuvittanut graafisesti huomattava saksalainen taiteilija Werner Klemke. Suomeksi sen on toimittanut Kansankulttuuri vuonna 1959.
Huomionosoituksia

Asteroidi 2734 Hašek on nimetty Jaroslav Hašekin mukaan ja asteroidi 7896 Švejk hänen suurteoksensa päähenkilön nimen mukaan.
Aiheesta muualla

Kuvia tai muita tiedostoja aiheesta Jaroslav Hašek Wikimedia Commonsissa
Otavan Suuri Ensyklopedia (1978) s. 1629 :Hašek, Jaroslav
Jaroslav Hasek (saksaksi)
Hašekin patsas Prokopovon aukiolla Žižkovissa, Prahassa.
Hašekin muistolaatta Большая сибирская -hotellin seinässä Baškortostanissa.
Parlamentaristit

Oliver Cromwell oli yksi näkyvimmistä parlamentaristeista.
Parlamentaristit, tunnettiin myös nimellä Keropäät, tukivat Englannin parlamenttia Englannin sisällissodan (1642–1651) aikana. He taistelivat Englannin kuningas Charles I:tä ja hänen kannattajiaan vastaan, jotka tunnettiin nimellä kavaljeerit tai rojalistit.
Kavaljeerit väittivät hallitsevansa absoluuttisen monarkian ja kuninkaiden jumalallisen oikeuden periaatteen mukaisesti, kun taas parlamentaristien tavoitteena oli antaa parlamentille ylin valvonta Englannin toimeenpanohallinnossa ja suurin osa heistä halusi perustuslaillista monarkiaa Charlesin tavoitteleman absoluuttisen monarkian sijasta. Parlamentaristeilla oli selvä etu sisällissodassa, koska heillä oli hallinnassa maan merivoimat ja runsaammin taloudellisia resursseja. Englannin sisällisota päättyi parlamentaristien voittoon ja lyhytaikaiseen tasavaltaiseen hallintoon Englannissa.
The Drifters

| The Drifters |
| --- | --- |

Tiedot
Toiminnassa:  1953–
Tyylilaji:  R&B, doo-wop
Kotipaikka:  New York
Laulukieli:  englanti
Jäsenet:  Maurice Cannon    Michael Williams    Damion Charles    Ryan King  
Entiset jäsenet:  Clyde McPhatter and the Drifters: Gerhart Thrasher Andrew Thrasher Bill Pinkney Willie Ferbee Walter Adams The second Drifters Ben E. Nelson (King) Charlie Thomas Doc Green Beary Hobbs Rudy Lewis Charlie Thomas Tommy Evans Eugene Pearson Johnny Terry Johnny Moore
Levy-yhtiö:  Atlantic   Bell  
Infobox OKNimi-testi OK: 
The Drifters on pitkäaikainen yhdysvaltalainen doo-wop/R&B-lauluyhtye, joka koki suurimman suosionsa vuosien 1953 ja 1962 välillä, vaikkakin useat yhtyeen sirpaleista muodostuneet ryhmät esiintyvät edelleen. Yhtye perustettiin Billy Ward & the Dominoes -yhtyeestä tunnetuksi tulleen Clyde McPhatterin taustayhtyeeksi vuonna 1953.
Aiheesta muualla

Virallinen sivu (englanniksi)
Bill Pinkney's Original Drifters (englanniksi)
Rick Sheppard Drifters (Arkistoitu – Internet Archive) (englanniksi)
The Temptations

The Temptations vuonna 1967. Ylhäältä myötäpäivään David Ruffin, Melvin Franklin, Otis Williams, Eddie Kendricks ja Paul Williams.
The Temptations Bernissä vuonna 2000.
The Temptations on yhdysvaltalainen soul-lauluyhtye, joka perustettiin Detroitissa vuonna 1961. Siitä tuli Motownin suosituimpia lauluyhtyeitä, ja se levytti 15 top-10-singleä, kuten ykkössinglet ”My Girl” ja ”Papa Was a Rollin’ Stone”. Yhtyeen albumeista ja kokoelmista 19 on myynyt kultaa tai platinaa.
Historia

The Temptations sai alkunsa Detroitissa nimellä The Elgins vuonna 1961 The Primesin ja The Distantsin yhdistyessä. Vaihdettuaan nimensä nykyiseksi (suom. Houkutukset) yhtye sai levytyssopimuksen Motownin tytäryhtiö Miraclelta. Yhtyeen single ”Dream Come True” (1962) myi kohtalaisesti, mutta muut varhaiset singlet eivät saavuttaneet menestystä. Kun yhtye sai vuonna 1964 tenorikseen David Ruffinin ja lauluntekijäkseen ja tuottajakseen Smokey Robinsonin, se alkoi saada singlehittejä, joista ”My Girl” nousi poplistan ja R&B-listan ykköseksi vuonna 1965.
Vuoden 1966 jälkeen Temptations vaihtoi Robinsonin pehmeän popsoulin tuottaja Norman Whitfieldin rosoisempaan souliin. Vuosikymmenen lopussa yhtyeen sanoituksiin tuli avoimen poliittista sävyä.
1970-luvulla Temptations nousi jälleen listakärkeen singlellään ”Papa Was a Rollin’ Stone” (1972), joka toi yhtyeelle myös kaksi Grammy-palkintoa. Yhtye menestyi listoilla vielä seuraavan vuoden ajan, mutta sitten sen suosio alkoi hiipua. Vuoden 1976 jälkeen yhtye vaihtoi Motownilta Atlanticille ja julkaisi kaksi diskoalbumia.
Temptations palasi Motownille vuonna 1980. Yhtye nimettiin Rock and Roll Hall of Fameen vuonna 1989. Seuraavan vuosikymmenen alussa alkuperäisestä kokoonpanosta oli mukana enää Otis Williams. Yhtye on jatkanut levyttämistä ja esiintymistä 2020-luvulle asti.
Yhtyeen albumit Cloud Nine (1969) ja All Directions (1972) valittiin vuonna 2005 julkaistuun hakuteokseen 1001 albumia jotka jokaisen on kuultava edes kerran eläessään.
Jäsenet > Nykyiset jäsenet

Otis Williams
Ron Tyson
Terry Weeks
Willie Greene, Jr.
Tony Grant
Jäsenet > Entiset jäsenet

Melvin Franklin
David Ruffin
Eddie Kendricks
Dennis Edwards
Paul Williams
Richard Street
Ali-Ollie Woodson
Eldridge Bryant
Damon Harris
Glenn Leonard
Barrington Henderson
Bruce Williamson
G.C. Cameron
Harry McGilberry
Joe Herndon
Louis Price
Theo Peoples
Larry Braggs
Mario Corbino
Raymond Davis
Ricky Owens
Juustokakku

Juustokakku.
Juustokakku on makea tuorejuusto- tai rahkatäytteinen leivonnainen. Se paistetaan usein uunissa, mutta on myös versioita, joissa juustokakku hyydytetään jääkaapissa. Juustokakun tyypillisiä aineksia ovat kananmuna, voi, liivate, tuorejuusto (esim. ricotta), rahka, sokeri, kerma, smetana, hedelmät, marjat ja suklaa. Kakun pohja tehdään yleensä murskatuista kekseistä, jotka sekoitetaan sulatettuun voihin, mutta se voidaan tehdä myös murotaikinasta. Seos muotoillaan irtopohjavuokaan. Juustokakkua voidaan nauttia esimerkiksi hedelmä- tai marjakastikkeen kanssa.
Juustokakun valmistuksessa käytetään usein kakkuvuoan ja leivinpaperin lisäksi myös foliota. Juustokakun pohja yleensä esipaistetaan miedossa lämmössä ennen täytteen laittamista. Amerikkalaisessa juustokakussa käytetään kaakaojauhetta ja runsaasti sulatettua suklaata. Kun juustokakkuun on laitettu täyte, siihen lisätään liivatetta tai muuta hyydyttämisainetta ja se laitetaan hyytymään viileään paikkaan. Joskus juustokakku on uuninpellille tehtävä, piirakkamainen leivonnainen. Jotkut juustokakut voidaan tehdä ilman pohjan paistamista. Tällöin pohja tehdään kekseistä ja rasvasta.
Aiheesta muualla

Kuvia tai muita tiedostoja aiheesta Juustokakku Wikimedia Commonsissa
KrAZ-6322

| KrAZ-6322 |
| --- | --- |

Valmistustiedot
Valmistusmaa:   Ukraina
Valmistaja:  KrAZ
Valmistusvuodet:  1994
Edeltäjä:  KrAZ-260
Mitat ja massat
Pituus:  8
Iskutilavuus:  14 860 cm³
Polttoaine:  dieselöljy
Kulutus:  33 l /100 km
Vetotapa:  6×6
Jarrut:  paineilmajarrut
KrAZ-6322 on ukrainalaisen KrAZ:in suunnittelema maastokuorma-auto. Se on alun perin suunniteltu sotilaskäyttöön, mutta sitä on saatavilla myös siviiliversiona. Mallin 6322 edeltäjää, KrAZ-260:tta on ollut myös Suomen puolustusvoimien käytössä mm. ponttonikalustojen alustoina.
Aiheesta muualla

Valmistajan www-sivut
КРАЗ проходит испытания по бездорожью в грязи video
Tsernomorinhevonen

Tsernomorinhevonen (myös chernomor) on sukupuuttoon kuollut Pohjois-Kaukasukselta Venäjältä kotoisin ollut lämminverinen hevosrotu. Rotu muistutti doninhevosta ja sitä käytettiin kasakkaratsuna. Sukupuuttoon kuolemisesta ei tiedetä tarkalleen, mutta on teorioita että tsernomorinhevosen elinalueet olisivat kadonneet.
Norfolkinravuri

| Norfolkinravuri |
| --- | --- |

Alkuperä ja nimet
Alkuperämaa::   Iso-Britannia
Muita nimityksiä::  Norfolkinhevonen, roadster
Esiintyminen ja käyttö
Käyttötarkoitus::  ajohevonen, matkaratsu
Norfolkinravuri on sukupuuttoon kuollut hevosrotu, joka oli kotoisin Norfolkin alueelta Englannista. Rotu oli "Norfolkin seudulta peräisin oleva kookas ravaava ajohevonen"lähde?. Nimitys norfolkinravuri tuli käyttöön myöhemmin, kun rotu oli vakiintunut Norfolkissa. Tähän vaikutti Englannin kuninkaan Henrik VIII:n vuonna 1542 antama määräys, jonka mukaan varakkailla henkilöillä piti olla tietty määrä ravurioriita.
Rodun historian tärkein isäori oli puolirotuinenselvennä Shales (s. 1755), josta käytetään myös nimeä Old Shales. Shalesin isä Blaze (s. 1733) oli englannintäysiverinen ja kuulun laukkahevosen Flying Childersin poika.
Shalesin aikoina norfolkinravurista tuli Englannissa yleiskäyttöinen matkahevonen. Rotua käytettiin ratsuna seuduilla, joilla ajokuntoista tiestöä ei ollut. Se tunnettiin kyvystään kantaa painavaa miestä pitkienkin matkojen päähän 16–17 mailin tuntivauhtia. Yorkshiressa sama rotu tunnettiin yorkshirenravurina, ja sitä kutsuttiin myös nimityksellä roadster. Ravikilpailut erityisesti ratsastettuinaselvennä olivat 1800-luvun alkupuolella suosittuja, ja norfolkinravuri menestyi niissä erittäin hyvin.
Vuonna 1822 Amerikkaan viety ori Bellfounder tuli poikansa Hambletonian 10:n kautta tärkeäksi vaikuttajaksi amerikanravuriin. Norfolkinhevonen vaikutti merkittävästi myös hackneyhevosen syntyyn.
The Shadows

| The Shadows |
| --- | --- |

Tiedot
Toiminnassa:  1958–1969, 1973–1990, 2004–2005, 2008-
Tyylilaji:  rautalanka
Kotipaikka:  Iso-Britannia
Laulukieli:  englanti
Jäsenet:  Hank Marvin   Bruce Welch   Brian Bennett   Mark Griffiths   Cliff Hall  
Levy-yhtiö:  EMI (Columbia)   Polydor (Universal Music)  
Infobox OKNimi-testi OK: 
The Shadows on brittiläinen rautalankayhtye, joka aloitti Cliff Richardin taustayhtyeenä vuonna 1958 nimellä The Drifters. The Shadows -nimi otettiin käyttöön vuonna 1959, jolloin yhtyeeseen kuuluivat Hank Marvin (oikea nimi Brian Rankin, soolokitara), Bruce Welch (komppikitara), Jet Harris (bassokitara) ja Tony Meehan  (rummut).
Vuonna 1961 yhtyeeseen liittyi siinä loppuun asti rumpuja soittanut Brian Bennett ja seuraavana vuonna Jet Harrisin korvasi basson varressa Brian 'Licorice' Locking, jonka puolestaan korvasi noin vuoden kuluttua John Rostill. The Shadows pääsi kotimaassaan viisi kertaa singlelistan ykköspaikalle kappaleilla Apache (1960), Kon-Tiki (1961), Wonderful Land (1962), Dance On (1962) ja Foot Tapper (1963). Yhtyeellä oli myös toistakymmentä top ten -hittiä ja albumitkin myivät erinomaisesti, mutta vuosikymmenen edetessä listasuosio hiipui hiljalleen. Vuonna 1969 The Shadows lopetti toimintansa.
Hajoamisen jälkeen Hank Marvin ja Bruce Welch perustivat australialaisen John Farrarin kanssa yhtyeen Marvin, Welch & Farrar. Vuonna 1973 sama kolmikko vahvistettuna Brian Bennettillä järjestäytyi jälleen yhtyeeksi The Shadows. Tällä kokoonpanolla ja vaihtelevilla basisteilla tehtiin muutamia levyjä sekä kiertueita ja vuonna 1975 The Shadows edusti Englantia Eurovision laulukilpailuissa kappaleella Let Me Be the One.  Vuonna 1977 julkaistiin listaykköseksi mennyt kokoelma-albumi 20 Golden Greats ja samoihin aikoihin kokoonpanoksi vakiintui Hank Marvin (soolokitara), Bruce Welch (komppikitara), Brian Bennett (rummut), Alan Jones (basso) ja Cliff Hall (kosketinsoittimet).
Vuonna 1980 yhtye vaihtoi levy-yhtiötä siirtyen EMI:ltä Polydorille. Vuonna 1988 basistiksi vaihtui Mark Griffiths. Vuonna 1990 The Shadows hajosi, josta lähtien Hank Marvin keskittyi soolouraansa. The Shadows palasi vuonna 2004 jäähyväiskiertueelle Englantiin ja jatkoi jäähyväiskiertuetta kiertämällä Eurooppaa vuonna 2005. Yhtye kiertää yhä ajoittain ja se esiintyi viimeksi Suomessa Cliff Richardin kanssa marraskuussa 2009.
Kokoonpanoja

The Shadowsin kokoonpanot
| --- | --- |
 Alkuperäinen kokoonpano (1958-1961) Hank Marvin (soolokitara)  Bruce Welch (komppikitara)  Jet Harris (basso)  Tony Meehan (rummut) Kokoonpano 1961-1962 Hank Marvin (soolokitara)  Bruce Welch (komppikitara)  Jet Harris (basso)  Brian Bennett (rummut) Kokoonpano 1962-1963 Hank Marvin (soolokitara)  Bruce Welch (komppikitara)  Brian Locking (basso)  Brian Bennett (rummut) Kokoonpano 1963-1968 Hank Marvin (soolokitara)  Bruce Welch (komppikitara)  John Rostill (basso)  Brian Bennett (rummut) Kokoonpano 1969 Hank Marvin (soolokitara)  John Rostill (basso)  Brian Bennett (rummut)  Alan Hawkshaw (koskettimet) :  Kokoonpano 1973-1976 Hank Marvin (soolokitara)  Bruce Welch (komppikitara)  Brian Bennett (rummut)  John Farrar (kitara)  Alan Tarney (basso) Kokoonpano 1977-1988 Hank Marvin (soolokitara)  Bruce Welch (komppikitara)  Brian Bennett (rummut)  Alan Jones (basso)  Cliff Hall (koskettimet) Viimeinen kokoonpano (1988-1990 ja 2004-2005) Hank Marvin (soolokitara)  Bruce Welch (komppikitara)  Mark Griffiths (basso)  Brian Bennett (rummut)  Cliff Hall (koskettimet)